2 แรงงานไทยโดนลูกหลง เสียชีวิตในสงคราม “อิสราเอล-ปาเลสไตน์”
สำนักข่าว CNBC เผย 2 แรงงานไทยโดนลูกหลง เสียชีวิตในสงคราม "อิสราเอล-ปาเลสไตน์"สำนักข่าว CNBC
สำนักข่าว CNBC เผย 2 แรงงานไทยโดนลูกหลง เสียชีวิตในสงคราม "อิสราเอล-ปาเลสไตน์"สำนักข่าว CNBC
18 พ.ค. 2564

สำนักข่าว CNBC รายงานโดยอ้างคำแถลงจากทางการอิสราเอลว่า คนงานไทย 2 ราย ซึ่งได้ทำงานในโรงงานบรรจุภัณฑ์แห่งหนึ่งทางตอนใต้ของอิสราเอล ได้เสียชีวิตเมื่อคืนนี้จากการโจมตีด้วยจรวดที่มีการยิงมาจากฉนวนกาซา
ทั้งนี้ การสู้รบระหว่างอิสราเอลและปาเลสไตน์ดำเนินไปเป็นวันที่ 9 แม้ว่าประธานาธิบดีโจ ไบเดน ผู้นำสหรัฐ ได้ออกมาเรียกร้องให้มีการหยุดยิงก็ตามอิสราเอลยืนยันว่าจะยังคงโจมตีปาเลสไตน์ต่อไป โดยมีเป้าหมายที่ผู้นำกลุ่มฮามาส, เครือข่ายอุโมงค์ใต้ดิน และฐานยิงจรวดของปาเลสไตน์ การโจมตีของอิสราเอลได้ทำให้ชาวปาเลสไตน์ในฉนวนกาซาเสียชีวิต 213 ราย ซึ่งรวมถึงเด็ก 61 ราย และผู้หญิง 36 ราย
ขณะที่ทางการอิสราเอลเปิดเผยว่า ประชาชนของตนเสียชีวิต 10 รายจากการยิงจรวดของกองกำลังฮามาส